Лакку маз

**Лакку маз** (ХДФА: lək:u məz) — Лакрал маз, ва нах-дагъусттаннал маз.

Лакку мазрал цӀанасса тагьарданияту тамансса чивчуну бур. Мадарасса шаттирдугу лавсун бур иш-тагьар къулай дан.

Гъумучиял лугъат дуссар адабиятсса лакку мазрал (чичрулул бикӀу, гъалгъалул бикӀу) гьануну (Гьанумур гъалгъа).

Лакку мазрай гъалгъатӀий бур сайки 180 азара инсан.

## Тарих
thumb|250px|Лакку маз
1864 шинай оьруснал машгьурсса этнограф ва лингвист П. К. Услардул баян бувну бур: «Гъази-гъумучиял грамматика» ягу на ванил цӀа дишав кутӀану кӀанттул халкьуннал чайсса кунма «Лакку мазрал грамматика», «лакку маз» хӀадурссар». 1890 шинай итабавкьуну бур лакку мазрал грамматикалул лу П. К. Услардул щаллу бувсса. «Лаккрал азбука» тӀисса бутӀуву баян бувну бур: «Ва азбука щаллу бувссар лак тӀисса халкьуннайн. Вайннал цайнма «лак» учай, гьарца чунайн «лаккучу», хъаннийн – «лакку щарсса» чай, цала миналуйн «Лакку кӀану» чай».

«Сборник сведений о кавказских горцах (1868 ш.)» чивчуну бур: «Лакран ччимур шяравасса ухьурчангу куннал-ку маз бигьану бувчӀай. Циняв лугъатирттаву яла марцӀмур хъанай бур Гъумучиял лугъат, Вихьуллал ва Ккуллал лугъатру захӀматсса дур». XV аьсрулуя ливчуну лакку мазравун бувххуну бур чӀявусса аьраб мазрал махъру. Бур лакку мазраву чӀявусса оьрус мазрава ягу тюрк мазрава бувкӀсса мвхъругу.

Дагъусттаннал Конституциялун бувну 1994 шинай байбивхьунул Лакку маз вайми Дагъусттаннал мазурдищал аьрхӀал хӀисав хъанай бур Дагъусттаннал паччахӀлугърал маз. Ва мазрай дарссру дишайсса дукклакки оьрчӀан.

С. А. Старостиннул чивчуну бур, лакку маз гъансса бур аваро-андо-цезнал мазурдищал.

## Грамматика
Лакку маз буххлаххиссар нахнал ва дагъусттаннал мазурдил ккуранданувун, бачӀлайгу буссар 7 лугъатрайх: гъумучиял (Гъумучиял шяравалу ва лагмасса шяраваллу), вицӀхъиял, вихьуллал (Вихьуллал шяравалу ва муницӀа кьилвалул ва баргъбуккаваллил чулийсса щархъи), ваччи-ккуллал, бархъаллал (Ахъушиял райондалийсса Бархъарав, ЦӀалакъяннал ва Хъюллал шяраваллаву), Шадуннал Дахадаевуллал райндалийсса ва яла кугьнасса дюкъуллал лугъат (ш. Дюкъул Рутуллал райондалийсса)

**Гъумучиял лугъат** хъанахъиссар лакрал литературалул мазрал гьануну ласусса лугъатну.

**ВицӀхъиял лугъатрай** гъалгъатӀий бур Кьубиял, ЧукӀуннал, Ккурккуллал, Кумиял, КӀундиял, ЧӀарттал, БахӀикӀуллал, Шахьуйннал, Гьуйннал, КӀамащиял, ГьунчӀукьатӀрал ва Карашиял шяраваллаву. 10 азараксса инсантал

**Вихьуллал лугъатрай** гъалгъатӀий бур Ккуллал райондалийсса Вихьуллал, Ссухъиящиял ва ЦӀийшиял шяраваллаву.

**Ваччи-ккуллал лугъатрай** гъалгъатӀий бур Ккуллал ва Ваччиял шяраваллаву. Му лугъатрачӀан гъансса бур 1-мур ЦӀувкӀуллал ва СумбатӀиял гъалгъа, 10 азарунная ливчусса инсантал.

**Бартхъаллал лугъатрай** гъалгъа тӀий бур Акъущиял райондалийсса Бархъаллал, ЦӀалакъаннал, Хъюллал ва Уручуллал шяраваллаву. Му лугъатрай гъалгъа тӀисса инсантурал аьдад 3000 лирчусса дур. Литературалул мазрая ва лугъатрал личӀишиву мури, душарал ва хъаннил ца класс буссар. Прилагательныйру бучӀи байссар кутӀа бувсса аффиксращал: кӀля-с — литер — кӀяла-сса. Абруптив кь бяйкьлай бур ва мунил хъиривсса гласный у-лия о хъанай бур: оин — литер — кьукьин, аан – кьакьан – литер.

**Шадуннал лугъатрай** гъалгъатӀий бур так ца Дахадаевуллал райондалийсса Шадуннал шяраву. Му шяраваллил халкьуннал лакрая бувцуну даргиял дянив бунутӀий, миннал маз даргиял мазравасса махъру чӀявуну ишла буллай бур.

**Дюкъуллал лугъат** хъанай дур циненниву яла кугьнамурну. Му мазрай гъалгъатӀий бур Рутуллал райондалийсса Дюкъуллал шяраву. Дюкъуллал мазраву хъаннил жура дагьлай дур «б» классравун, «ажа б-ур» — литер — «нину д-ур». Арамтурал жура чӀяву числорай «д» классран багьайссар: «арсру д-ур», литер – «арсру б-ур». Литературный мазращал къабакьлай бур кӀанттул местоименияртту: «ани», «агьани» учай, литер — «шикку», «шичча».

## Аьдад
Цурдалу аьдад — ЧӀяру аьдад
* кьини — кьинирду
* хьхьу — хьхьурду
* гьантта — гьантри
* бутӀа — бутӀри
* къатта — къатри
* дарс — дарсру
* барз — барзру
* душ — душру
* оьрчӀ — оьрчӀру
* нуз — нузру
* чӀавахьулу — чӀавахьултту
* чӀира — чӀиртту
* магъи — магъив

## Даймур чӀунну
thumb|450px|Лкку латӀин гьанусса закон (1936)
* ЦӀанасса чӀун
** На буклай ура
** Ина буклай ура
** Та буклай ур
** Жу буклай буру
** Зу буклай буру
** Тай буклай бур
* Ларгсса чӀун
** На буккав
** Ина бувккунни
** Танал бувккунни
** Жу буккарду
** Зу бувккунни
** Тайннал бувккунни
* ДучӀантӀи чӀун
** На буккинна
** Ина букинссар
** Танал буккинссар
** Жу буккинну
** Зу буккинссар
** Тайннал буккинссар

## Тагьар
* **ЦӀанил тагьар** (Цу? Ци?): На, Ина, Та, Жу, Зу, Тай.
* **Гъаншиврул тагьар** (Щил? Ссал?): Ттул, Вил, Танал, Жул, Зул, Тайннал.
* **Дулаврил тагьар** (Щин? Ссан?): Ттун, Вин, Танан, Жун, Зун, Тайннан.
* **Бусаврил тагьар** (Щихь? Ссахь?): Ттухь, Вихь, Танахь, Жухь, Зухь, Тайннахь.
* **Шаврил тагьар** (Щища? Ссаща?): Ттуща, Вища, Танаща, Жуща, Зуща, Тайннаща.
* **ЦачӀушиврул тагьар** (Щищал? Ссащал?): Ттущал, Вищал, Танащал, Жущал, Зущал, Тайннащал.
* **КӀанттул тагьар** (ЩичӀа? СсачӀа?): ТтучӀа, ВичӀа, ТаначӀа, ЖучӀа, ЗучӀа, ТайнначӀа.

## Фонетика ва фонология
Лакку мазраву бур 9 гласный ва 42 согласный.

## Лакку мазрал алфавит

Ва лакрал алфавитри:

### Тарих
# (1928 шин) — аьрабнал алфавит
# (1860—1910 шин) — кирил алфавит
# (1928—1938 шин) — латӀин алфавит
# (1938 шинал) — кирил алфавит

Lak alphabet 1928.jpg|Лакрал алфавит (1928)
Uslar-Lak alphabet.jpg|Лакрал алфавит (1928—1938)
Lak arabian alphabet.JPG|Лакрал аьрабнал алфавит (1928)


(1928 шин) — аьрабнал алфавит

(1860—1910 шин) — кирил алфавит

(1928—1938 шин) — латӀин алфавит

(1938 шинал) — кирил алфавит
## Аьрабнал алфавит

Ва Лакку аьрабнал алфавит:

## Усларал алфавит
Ва Лакку усларал алфавит:
center|thumb|263px|Лакку азбука

## ЛатӀин алфавит

Ва Лакку латӀин алфавит:

1928—1932: a, b, c, є, d, e, ә, g, ƣ, h, ħ, ⱨ, i, j, k, ⱪ, l, m, n, o, ө, p, ҏ, q, ꝗ, r, s, ş, ꞩ, t, t̨, u, v, x, ҳ, ӿ, z, ⱬ, ƶ, ’.

## Кирил алфавит
Ва Лакку кирил алфавит:

## Алфавитрал лащаву таблица
ЦачӀун бан ,

## Википедия
* Лакку мазрал Википедия
Википедиялуву буссар лакку мазрайсса бутIа, муниву цалчинсса чичру дурссар 2016 шинай. 8 июльданий 2023 шинан бияннин лакку мазрал википедиялуву чирчуну дур 1268 макьала (15244 лажиндарай); миву гьуртту хъанай ур 8229 инсан, миннава цаннал каялувшиву дувайссар; 16 гьурттучинал махъсса 30 гьанттлуй даву дурну дур; жямну дурну дур 51514 дакьин даву.

## Адабият
Лакку мазрайсса чичрурду хьхьарану диркӀуну дур ХХ аьсру дучӀаннин, му чӀумалнин агьаммур кӀану бугьлай бивкӀуну бур диндалущал бавхӀусса литературалул. Сийлий бивкӀуну бур халкьуннал дакӀнихсса тарихийсса лахъи балайрду ва назмурду: «БурхӀай Изажа», «ПартӀу ПатӀима», «Гьухъаллал Къайдар», «Хан Муртазали», «Ккуллал Чамсу», ва м.ц.

Яла хьхьичӀсса лакку мазрайсса чичру дурну дур XV аьсрулий аьрабнал шаэрнал аль-Бусирил XIII аьсрулий чивчусса поэма «Кьасида», «Ханнал мурад» Убурдал МухӀаммадлул таржума бувссар парс мазрая Авиценнал медициналул жуж XVIII аьсрулий.

Октябрьданул революция хьуннан чичайсса бивкӀну бур тархъаншиврул цӀанийсса назмурду. Му чӀумал машгьурну бивкӀуну бур Муркъилихъал Юсуп Кьади (ивкӀуссар 1918 шинай), НицӀавкӀуллал Шапи (ивкӀ. 1918 ш.), Будугъал Муса, Гузунхъал ХӀасан ва м.ц.

ХХ аьсрулий машгьур хьуну Саид Габиев, Чаринхъал МухӀуттин, Ибрагьимхалил Кьурбанаьлихъал, Курди Закуев. Цалчинмур лакку мазрайсса драма «Къалайчитал» чивчуссая 1914 шинай Гьарун Саидовлул.

Дагъусттаннал литературалул ххазиналувун багьссар Къапихъал Апаннил (1909—1944) чивчусса «Шаэр» тӀисса жуж, АабутӀалиб Гъапуровлул назмурду. Машгьурну бур лакрал чичулт Ю. Хаппалаев, Мирза МахӀаммадов, М. Аминов ва м.ц.

### Кказитрал
* Ас-Салам
* Илчи
* Заманалул чӀу (), сиясийсса кказит
* Ххяхха баргь (). Лакрал райондалул администрация, редакциялул захӏматрал коллектив (1922)
* Чаннацӏуку (). Ккуллал районналул администрация, редакциялул захӏматрал коллектив (1951)
* Звезды Юга (1997)

## БувчӀин баву

## Чил
* Алексей ХӀажиев, Ссайннив тӀисса литературный маз?
* Исмяил ХӀусманов, Бархъаллал лугъатрал фразеологизмарду
# Районные газеты Дагестана 
# Средства массовой информации России#Печатные СМИ по языкам 
* *Энциклопедический словарь на лакском языке / Дагестанский научный центр РАН. — М.: Наука, 2006. — 550 с.* 
**Каяев А. Лакский язык и история*
** *Фридман В. Очерки лакского языка. — Махачкала: ИЯЛИ ДНЦ РАН, 2011. 168 с.*
* *М. Р. Рамазанова, «Лакско-русский фразеологический словарь».*
* *С. М. Хайдаков (1961), «Очерки по лексике лакского языка».*
* *Г. М. Гаджиев (1958), «Русско-лакский школьный словарь».*
* *Халил Халилов (2002), «Лахьхьи вила ниттил маз».*
* *Саид Магомедович Хайдаков (1962), «Лакско-русский словарь».*
* *Л. И. Жирков (1955), «Грамматические таблицы лакского языка».*
* *Н. Б. Курбайтаева, И. И. Эфендиев (2002), «Словарь арабских и персидских лексических заимствований в лакском языке».*
* *Нурислан Сиражудинович Джидалаев (1994), «Русско-лакский словарь».*
* *Д. А. Дигиев, «Русско-лакский разговорник».*
* *Эса Аьбдуллаев, «Лакку мазрал орфографиялул словарь».*
* *Эльдарова Р. Г., «Лакку маз. Фонетика ва фонология. Орфоэпия. Орфография».*
* *Хайдаков С. М. (1966), «Очерки по лакской диалектологии».*
* *Жирков Л. И. (1955), «Лакский язык: Фонетика и морфология».*
* *Абдуллаев И. Х. (2002), «Очерки по исторической грамматике Лакского языка (Морфология)».*

## Ссылкарду